daedac

daedac(檳榔)

u daedac sa, makaen ku heci, u dungec nu daedac, salame’en.

 kagak kakuniza科學分類 
salaedan(cie)： Plantae

panan(men)：Angiosperms

upiz(kang)：Monocots

mata(mu)：Arecales

sapamat(ke)：Arecaceae

mikitinay(shu)：Areca

hicahicaay(cong)：A. catechu

 sasahicaan用途 

u papah sa, sangaen tu sadihing nu pising, u palu’, cibal, sapihpih, sakelup tu tatuni’ atu paselicen a sapibalakas nu wawa, yadah ku sakiuzipay ita. talalisin sa, caay kangaay nayi’ ku daedac. midaedac tademaw pabila’en atu apuk, padaedacen nu tatanay ku saacawaan niza a tatama.

 nababalakiay a lalangawan傳統文化 
itawiya pilisinan sa, malalikid ku niyazu’. nay lingatu tangasa sakasepat a demiad, kicidalsa, tanutanangsa ku tatama a mapalaw, paazih tu icelang nu tizing. i lilies ku tatayna a miazih a mikilim tu kaidihan a saacawaan. tangasatu ku sakalima a demiad, milihezatu ku tatayna a mapalaw, alubuen niza ku kanamuhan niza a tatama tu daedac.
cila satu i sananal sa, lingatu a paladum ku tatayna tu luma’ nu kanamuhan niza a tatama. mikasuy tu besucay, malikatay a kasuy ku tatama a pakasuyen tu luma’ nu tatayna.

nay padaedacen a demiad sa, tulutulutu a lipay caay pakasuy ku tatama, caay ku sibalucu’ ku tatama cinizaan.

i ayaw nu kalalikidan sa, maladayay ku heni, malalacaltu ku tatusaay a luma’, sisa, u kanamuh niza ku padaedacen nu tatanay, sakacaay kasikac ku cimacima. mapadaedac ku tatama, kalahen misukep ku kaus nu aluub, ta caay tu padaedac ku caay kanamuhan a tatanay. padaedac ku caay kanamuhan a tatanay sa, amana pasikacen i binawlan, lihuden pakabana’ tu balucu’ isu.

 namakayniay a nasulitan nasakamuan atu natinengan 
nasulitan nay pabalucu'ay a kawaw nu subana'ay a pu 2018-1

檳榔 Binglang 藥用植物圖像資料庫 (香港浸會大學中醫藥學院) （中文）（英文）

檳榔 Binglang 中藥材圖像資料庫 (香港浸會大學中醫藥學院)

大腹皮 Dafupi 中藥材圖像資料庫 (香港浸會大學中醫藥學院)

檳榔 Bing Lang 中藥標本資料庫 (香港浸會大學中醫藥學院) （繁體中文）（英文）

大腹皮 Da Fu Pi 中藥標本資料庫 (香港浸會大學中醫藥學院) （繁體中文）（英文）

kakuniza:nipaluma
kakuniza:2018-cacay